৩৯তম জন্মদিনে পা দিলেন জাহির খান। প্রিয় সতীর্থের জন্মদিনে শুভেচ্ছা জানালেন স্বয়ং সৌরভ গঙ্গোপাধ্যায়। শুধু তাই নয়, জাহিরের জন্মদিনে তাঁর প্রিয় ‘দাদা’ তাঁকে ওজন কমানোর পরামর্শ-ও দিলেন।
জাহির খান ও সৌরভ গঙ্গোপাধ্যায়— ভারতীয় ক্রিকেটের সোনালি প্রজন্মের দুই প্রতিনিধি। মহারাজের ক্যাপ্টেন্সিতেই বল হাতে আগুন ছোটাতেন জাহির। কত যে ম্যাচ জিতিয়েছেন জাহির-সৌরভ জুড়ি।

এই বিষয়ে অন্যান্য খবর

অধিনায়ক সৌরভকে বিঁধলেন তাঁর-ই একদা ঘনিষ্ঠ জুনিয়র, বিস্মিত ক্রিকেট দুনিয়া


খেলা ছেড়ে দিয়েছেন দু’জনেই। তবে খেলার মাঠের হৃদ্যতা আজও অমলিন। জাহির তো সৌরভ বলতেই অজ্ঞান। অন্যদিকে, সৌরভও বহু বার বলেছেন, জাহির খান তাঁর বোলিং ব্রিগেডের চালিকাশক্তি ছিলেন। ২০০০ সালে কেনিয়ার বিরুদ্ধে ওয়ান ডে’তে এবং টেস্টে বাংলাদেশের বিরুদ্ধে সৌরভের অধিনায়কত্বেই আত্মপ্রকাশ জাহির খানের।

সৌরভ-জাহির যুগলবন্দি। — এএফপি/ফাইল চিত্র
টেস্ট, ওয়ান ডে মিলিয়ে ৫৯৩টি উইকেটের মালিক রবিবারেই জন্মদিন পালন করলেন। আর প্রিয় দাদা বার্থ ডে উইশ করতে গিয়ে সৌরভ টুইট করলেন, ‘‘শুভ জন্মদিন জেড-কে! আগামী দিনগুলো ভাল কাটুক। তুমি কিছু ওজন কমাও। তুমি জাতীয় দলের ভরসা ছিলে।’’

সৌরভের টুইট

Happy birthday @ImZaheer zed K.. have a great year ...please loose some weight...u were India’s strength 🤝
— Sourav Ganguly (@SGanguly99) October 7, 2018